31984R0671
L 073/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ НА КОМИСИЯТА (ЕИО) № 671/84
от 15 март 1984 година
относно заявленията за финансиране на помощите отпускани от държавите-членки на организациите на производители в сектора на продуктите от риболова
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 3140/82 на Съвета от 22 ноември 1982 г. за отпускане и за финансиране на помощите отпускани от държавите-членки на организациите на производители в сектора на продуктите от риболова (1) и по-специално член 10, параграф 3,
като има предвид, че заявленията за финансиране на помощите отпускани от държавите-членки, съобразно Регламент (ЕО) № 3140/82 трябва да съдържат определени сведения, за да позволят прегледа на съответствието на разходите с разпоредбите на въпросния регламент;
като има предвид, че за да се позволи ефикасен контрол, държавите-членки трябва да държат оправдателните документи на разположение на Комисията в продължение на три години след изплащането на последното финансиране;
като има предвид, че настоящият регламент заменя Регламент на Комисията (ЕИО) № 1273/72 (2); като има предвид, че от този момент е необходимо въпросният регламент да бъде отменен;
като има предвид, че мерките предвидени в настоящия регламент са в съответствие със становището на Европейския фонд за ориентиране и гарантиране на селското стопанство,
ПРИЕ НАСТОЯЩИЯ РЕГЛАМЕНТ:
Член 1
1. Заявленията за финансиране упоменати в член 10, параграф 1 на Регламент (ЕО) № 3140/82 трябва да бъдат в съответствие с таблиците представени в приложението.
2. С първото си заявление за финансиране държавите-членки предоставят на Комисията текстовете на разпоредбите от националното си законодателство за приложение и за контрол, както и административните инструкции, формулярите или всички други документи отнасящи се до административното приложение на мерките.
Член 2
Държавите-членки държат на разположение на Комисията за всеки бенефициер и в продължение на три години считано от изплащането на последното финансиране съвкупността от оправдателни документи или заверени верни с оригиналите копия, с които разполагат, на основа на които е взето решението за отпускане на помощите предвидени в член 6 от Регламент (ЕИО) № 3796/81.
Член 3
Регламент (ЕИО) № 1273/72 се отменя.
Член 4
Настоящият регламент влиза в сила на третия ден след публикуването му в Официалния вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 март 1984 година.